
Exura ke Tambov - TSSS ( 1920-1921 ) 


Exura ke Tambov ( 1920-1921 ) tiyir tana 
lozolonafa is lodrekirafa tawadayafa exura kev 
bolcevik vertuma bak Rossiafa Wideytageja. 
Vintera koe Tambov bowexo is pakon Voronej 
winka arte le 500 km- male Moskva dilizeyer. 
Tan nelkaf okilik ke tcumivera tiyir Aleksandr 
Antonov, i savsaf bewik ke Seltevafo Artowaso 
Pako, batdume lizor gu  Antonovctcina zo 
yoltayar isen pakoik gu Antonovets. 


izva 

Exura nope poana kucilodara va olk ( rossiavon 
prodrazvyorstka ) gan Bolcevik rictaga tozu- 
weyer. Bak 1920 kucilodan kotak koe gola va 27 
celemoy pud aldolumolk gu 18 celemoy kalfir. 
Tawadayik va warzera va olk kle kastayad, 
grupeson da kotcoba me raweyayana battode di 
enomayar. Zomera va wiz va aelawalkera 
milvodayar. Exura ba 19/08/1920 koe Xitrovo 
widavama  tozuweyer lize  lizukafa  ervolia 
tazukaweyer, i ervolia yoltkirafa gu  faltafa 
ervolia amidon gu aryona ke Wideytageja. 
Voldum ayona kusafa ervolia vudimeyesa koe 
varafa Rossia, faltafa ervolia moe gaderopaf 
grustaks daykeyer : i moe « Tanara va Kobas 
Tawadayikeem 
» koswana gan 


artowasa selt- 
eva. Aba libu- 
nyuna koe 


| Tambov va so- 
* vietafa  rictula 
i tusulayar ise 
- va redura va 


IZVA IS ARAYA 


volruptesa 

tadlesa koka , Pacnpocrpagenue 
'aMÓOBCKOrO BOCCTaHHA 

brudayar. (1920-1921) 


Dere romidun 
pilkoteem pu 
tawadayikeem 
zo kaxaayar. 


ke 

tiyir 
lazava 
platiyisa da 
Bolcevik ga- 
desik va di 
Prodrazyiorka 
talpey gu tel Œ 
Prodnalog 4 


Exura 
Tambov 
tana 


ikaplekuyud. Ba 21/02/1921 azavzare zo riguyur 
aze koe gola ke Tambov kalion zo amuzeyer. 


Ugalay 


Aleksandr Antonov mulaf bewik ke Seltevafo 
Artowaso Pako va bolcevik berk bak Rossiafa 
Artowara ke 1917 kazokeveyer aze rwodegayar 
viele Lenin is bolcevik gadesik va taneafa 
tawamidurafa zabdura bak 1918 pendeyed. 
Antonov va konaka dilfura va bolcevik rictaga 
koe gola ke Tambov bokayar nume vanpiyir tec 
sanef gradilik tove tawadayikeem. Kevmadan 
milk tiyid keskotapaf isen yon va Tceka ardial 
dace koespayad. Bak saneaksat ke 1920, 
tawadayafa ervolia vas lo 50000 ayik is jontik 


emdusik va Kerafa Ervolia 


ruldayar. Bak 


taneaksat ke 1921, exura ko gola ke Samara isu 
Saratov isu Tsaritsin isu Astraxan isu Sibiria 


divlizeyer. 


Kotavaf Izvugalayak [-1000 — -800 : Afrika] 


Sinka is Anameda — Irubara is Vegedura — Ckane is Gandura — Yamba is Miga 


BUCA 

Misraf selaropik va jontika buca 
ta ropera va korik viduyud. 
Trakuyud da punta ke drelol va 
usukiskuca sokabdiroper ; 
pendanon gu ekot, pune va 
karlexa warzeyer. Uvoonaf 
rotok kodayason va beg dem 
niluma zo ropeyed, isen 
takarotera ok itarotera tuke 
aotcaca dem tcakude is kolt zo 
tuaxayad. 


Vuzoge 


Tcakude 


IRUBARA VÀ ARULA 

Koe loon rodafa gola ke Taltefa 
Afrika is koe meila, arula is buta 
wetce brava wan zo malsaveyed 
lize bonolsusik va ugalorafa kirka 
vegeduyud, Bata kirka tiyid kum 
levedre dem gama besanafa gu 
rodaf werd, Bonolsusik va 
milkava tori mielcek vanstayad 
rojutuson gu krapol is ar wivgik. 


Bata vredinda anton bak lamara 
lanviele bak tanda is lanlize kare 
lavaxo zo faveyer, Pistafa buta 
va tuwavafa rojura dere 
tiskayad isen ilplekutuson va 
mazukes worasik tey zo askiyir. 
Bate bliracave ke bonolsusik kali 
reugal koe Sudana is aryona 
gola ke Afrika al linveyer. 


EXURA KE TAMBOV ~ TSSS ( 1920-1921 ) 


Lent dratcera ke vintera, bolcevik gadesik va 
« Kotrotifa tuzda ke skusa kotrossiafa avneda ke 
bolcevik pako ta sulara va tozekuca koe Tambov 
bowexo » reduyud. Exura gan milk ke Kerafa 
Ervolia dirgana gan Mixail Tuxatcevski di zo 
seluyur. Tiyir astirbapafa maneke mon 30000 
sayakik zo ektuyud, don konak aptaf blay ke 
Tceka ardial. Kerafa Ervolia va  bulipi is 
azakedayan impadimak gofaveyer. 


Mixail —Tuxatcevski is X Vladimir Antonov- 
Ovseyenko va 1712 benplekura evlafa gu 
12/07/1921 sugdayad, i va benplekura gewo- 
basa da « aalxo lize tozekik va int preyutad, kan 
favera va jivatie zo gotronad. Batcoba trumon zo 
gopatavar enide tierust va aala kostir nume va 
bettan preyutas aytar ». Razervo mali teveaksat 
ke 1921 kali tena ke mil ilanacek zo faveyed, 
rontion benplekunon gan dirgasikeem ke Kerafa 
Ervolia isu Bolcevik pako. Sanegaks ke lizukafa 
doevafa fela va vilara va « tozekik » kan jivatie 
volunt tualiayad. 


Aleksandr Stepanovitc 
Antonov (1888—1922) 
dalaf okilik ke exura 


Sovietafa rictaga va 
peroyo avplekuso 
pemaxo turunkayad 
lize icle 50 000 korik zo 
kobudeyed, i nelkon 
ayikya is rumeik is 


guazik don jontik wetce 
vrulutanik. Awalkereka  ; 
koe pemaxo va 15% ik Ji 
20% aksateon kalfiyir. — f 


Bak taneaksat ke 1921, laumatason va 
sayakikeem, Antonov va desutera viduyur. Va 
toloya tawukafa ervolia lajutazukayar, dem 21 
vertega ruldasa vas 20 000 ik 50 000 sayakik. 
Bata ervolia tiyid dreckeyena is grustayana ise 
va pilkafa sugdeya isu tantazukot dace digiyid. 
Wori sovietafa rictaga va antonovets milk gu 
kulak tozekaf blay duvuyud. 


Kevmadara bak 1921? ilanacek adre zo 
belkesiyir. Antonov bal lasopera zo aytayar. 
Drasunikaf kotak ke sanelia ke gola ke Tambov 
gu icle 240 000 korik zo uldiner. 


Nuyafa ewava male internetxo : 
https://commons.wikimedia.org 


Internetxo : Kotava : langue, littérature / ava, suteroteem 


https://Kotava1837481.wordpress.com/2018/1 1/07/izvugalayak-1000-800-afrika/ 


IARA YA ELUVA 

Eluva ( Cyperus papyrus latina- 

von ) sotir edgarda atrisa koe 

~“ a weda kene Nil bost. Misraf yam- 

. budik va edgarda basalmukayad 
aze va colk ton nok abrotcaf gu 
50 m- walgabeyed. Mo stama 
plekuyud aze kan aldoxa xuvayad 
vieli colk va sint licarundad 
nekison va tanoy eluxok. Eluvafa 
eluxa bam zo turodayar aze kan 
ruka zo kokruyur. 


Eluvedgarda, Misra 


ALKAFA LECA 
Jontik mak isu ingaxa tigisa koe 
naboxa ke yon gazik ke XXI-eafa 


prostewa ( -1085 - -945 ) koe Tanis, 
koe reca ke Nil bost, tid dem baer- 
dafa lecastaa yoltkirafa gu ankh, i 
gu leca va tawavafa lidam kotabafa 
blira. Ina tir dem tazuk vas gamda 
dem kenda, ise gan lorik jontikviele 
zo diskiyir, batkane sugdalason da 
lorik sotiyir ke kotabafa tamava. 


Ankh leca, Misra 


c SUTEROT 


5. Toleafa meldara 


Bak 22649* tamavilana, ba san-taneaf viel ke 
anyusteaf taelcek. Remi bat viel toleafa meldara kev 
Xipehuz tisik dilizeyer, ise okilik va ilamafa dirgara pu 
jin al deayad. Battode va saneeem gu baroya ervolia 
solzarteyé. Vani vanawalt, va balem-kunoy gejik 
ervoayan sedme karnizaf bolk. Bata dilfura tiyir gojafa 
leon dam tela ke pereaf viel. Grelt, sotre milk 
vuckunon deraykayan azu milk, va aalxo vion 
J.-H. Rosny Ainé | kolaniyid, aze kakevera tozuweyer. Remi taneaf bartiv 
3 tiyir gunton gu ayik larde Xipehuz tisik gan warzafa 
pendanaca zo xayeckeyed ; loa decemoya tazukinda 
xonukayad, ika biwe sanoy gejik. Vexe, radimi 
akoyera, Xipehuz tisik va karniz lasuganteyayad. 
Konaktode jupekayad. Moni balemeaf bartiv ke afiz 
va loon wupesisa tiura vanikatcuyud : impavantason 
va intafa kaliuca, Xipehuz lospa va sint licas va karniz 
kevniyid aze lajutrovgayad. Batkane ayik jontikote 


nea | xonukayad maninde pak ke  minafa  ervolia 
| E gripokoleweyer edje volnik gin vanwayad. 


Moni alubeaf bartiv, Zaxelal grelt ke Xemar isu Djox is 
pak ke Xisoastre is Sax toz otceyed. Djutaruteson va 
egale, va konak ewaburesik nendan gan pof karniz 


stakseyé enide sin va artlanis iljoasik di dakteyed. 

Miledje va dilfusa toleafa ervolia deraykayá ; vexe va yona warzafa kalbenplekura levion 
deayá : karniz ton lospa ekemafa lion dam novena pridura koe aalxo di zo gonubegayad, ise ba 
vannira ke Xipehuz lospapa va int ton elkaf lujor di goderaykayad, vox mejovleson va dilfura. 


Moion, va sugda deayá ; abicedje bexe wiyí da cenera va dotanayan saneeem vanfiyir. Adim, 
mon isti afizcek, vanpokefa otara bazesa va tazdaks ke minafa ervolia vas tol-decitoy ayik vox 
tel ke Xipehuz tisikeem vas bar-decemoy, va skuyuna abduxoa gorukon nediyir ise va kota 
gloga gu dirnura tukotrayar. 


Soe, volgunton gu min moni san-balemeaf bartiv baxak abiceke arapeniyir, ise batviele 
saneeem va balem-decitoy olkik al tazdayar voxe Xipehuz tisikeem va alub-decemoy. 


Kle bam va bareafi ervoliaki komeldayá : meld va cuga nouca artfiyir, ise seramuca ke gejikeem 
verastveraston laumayar, vieli awalt ko roneka su lubeyer. 


Mon batvulon, valente Ksur Xipehuz tisik gin dilfuyud ; dimelanira ke Dzum grelt isu Pcarvan va 
jin tuguyayar. Ostik malyedason da miel di tiyir kuvaf gu volnik lodam min, va meldtena volmiv 
mamleyé. Dimlanira ke milkeem vumelton dilizeyer, moceneson ; remi cugak ke mielcek va 
kiewatca kotgrupeyet. Ina tiyir torigirafa : anyustoy Xipehux tisik al zertuyud, sinaf tegis poz gu 
toloya bareaca ke Ksur al zo kastayar. Efe aje va per-decitoy minik koe aalxo iskeyet ; vexe bat 
tazdaks baxakon tiyir omackaf leon dam daneks, i dam tel ke taneaf meld. Acum, pokolepeson, 
va azed va logorukafa dilfura va tol-decitoy Xipehuz tisik ware blis bam rovebenvayá. 

6. Kalvilara 
Bak 226492 tamavilana, ba san-alubeaf viel ke anyusteaf taelcek. 
Viele kerafa koca va taltefa venta uzayar, emon ice meld kabdue Ksur saneeem tigiyir. 


Ton gloga dem pokolerapa, pu okilikeem tere pulviyí ; aze azra mamleyed, gamiafa myelga mo 
iyekot tauleyed, aze taneafe ervolia kev aalxo avlason laniyir. 


Okie, karniz tiyid lopof is logijamaf is dadis va san-toloy ayik ika tevoy, vaxe mon bareaca 
vegeduyuna sedme abdifa envara. 


Batkane anteyara va karniz isu trovgara tiyid loon wavdafa. 


Taneaf gemelt ke meld tiyid fikuntaf ; arti bareaf bartiv, balem-decemoy Xipehuz tisik vox anton 
tol-decitoy minik al zo awalkopeyed. Bristun gan bat warzotany, va toleafi ervoliaki kabuyú. 
Sintafa elodara batvielu tumayakaweyer, minaf lyumasik va xultura giltaveyed voxe kevelik va 
trakulotuca ke olukaf bliind vokeyed. Mali balemeaf bartiv kali anyusteaf, va loa kunoya blira 
wetayat ; voxe Xipehuz tisik gu decitoy sinik dodeyed, maninde decitoy iste istak ke Ksur anton 
zavzagiyid. 


Batvielu gildayá da ayik va tamava di digiyir ; jinafa ironokafa guyuca vandiliweyed. 


Wori, ba lerdeaf bartiv, izgapa mo minafa cenera awiyir. Batgemelton, Xipehuz tisik ko senta ton 
granafa flava va int anton nediyid, palseson va intaf bitej, nume trovgara va sin riwe 
tumerotisaweyer. Tublisas gan meldara, jontik minik va batyona flava ipeyed. Nume moion, 
arinde wilupon nison, pak ke Xipehuz lospa mangiyir, trovgason va jontik rulokik iku stakeson. 


Tan-decitoy minik batinde xonukayad, voxe abic tisik dene volnik ; wison va batcoba Pcarvan 
iegayad da kotcoba tiyir artifa ; radeyera abdivodayar ise va lo vuntoy ayik yatesiyir, ise dace 
jontikote pak va karniz volproyon jovleyer enide loon kalion di ilvulteyer. Kiblaraja. Mon decemoy 
onkas Xipehuz tisik va lo tol-decitoy Pcarvan ok Zaxelal saneik balieyed : kovudara vanmia 
minaf emeem toz divlizeyer. 


Viele ewavultesik va bat awalkedaf warzot ve vanbureyed, gildayá da vielcek di co-tazdayar ede, 
kan kona kaliafa tiura, me di co-jupekayá da va tazdayan tirkeem di dimnariyí. Vere, va dilfura pu 
okilikeem ke bareafa ervolia volmiv benplekuyü, ise dakteyé da fu dirgayá. Azon, va bat kevsuks 
vanon stayá lizu otcesik artlaniyid. Lent Xipehuz onkasik fure tigiyit. Sin dolizin gan atasa lujuca 
va sint kalianson dimlospayad, nume, abicedje zo anamplekuyud : abicote di divvawayad ; 
datafa vankievera ke cenera va minikeem gin bristuyur. 


Batvielu va dilfura volmiv drikon toltazukayá ; minafa tiura kotviele niteyer da va ki gu volnafa 
lospa solparsayar aze anamplekuyur aze kalvilayar. 


Fure, envason eke bata pendanaca tiyir volfikuntafa, Xipehuz tisik va min kan lospama gin 
lyumayad, nume stakera va toloy bliind mayakon laumayar, voxe tanoy di rokruldeyer, 
vanmecobason va toleaf. Vexe kota volfolira va tenafa cenera va beta nyukafa gloga divfiyir. 
Moni san-balemeaf bartiv, biwe alub-celemoy Xipehuz tisik vox lo vuntoy ayik zavzagiyid. Ison 
bata kevelafa otama koe nilaf gabot ke aalxo tigiyir, i koe mon teveaca ke Ksur aalxo, batdume 

batdume minafa tiura re zo tudrikapayad. 


Wori, nom ton kerafi afi rem aala vantraspuyur, nume kivason va skayna ke izga, va lyumara 
volmiv waljoayá. 


Datuca ke cenera va kota gloga warlayar ; okilik va nafalara va saneeem pu jin djufirviyid. 
Pirdayá da bali ke ayikeem pu kimtaf rotines tisik zo somenafer volse Tanik zo sosonter ise 
Proyuca gu tawavaf okilik sokiblar. 


VIII : Ironokafa rekola ke neva ke Baxun 


Tawava va ayikeem sopasur. Toloy lyumas vielcek va Xipehuz tisik kalvilayad ; gabot kereleyen 
gan sinaf ironokaf tol-decemoy koton al zo tipokeyer, ise kot aal isu ruxa isu werdolk al zo 
balieyed. Ison ta kogrupedara va direkef saneeem, poman gan Loum nazbeik isu Azax isu 
Simxo, va sinafa izva mo wankazeka al ten kosuteyé. 


Re antion tigí, drume Ksur, koe zwaf miel. Lutukafu taelacku vamoe Roneka tigiyir. Krapol van 
bitej ied. Bost vanmiao dzopoka vion lutcer ; inafa kotabafa puda va fis ugal is kexuca ke 
awalketesa coba sokareizur. Ise va jo ko nubeem al palsé, aze tema va takra al titufir. Lecen, 
larde Xipehuz tisik al zertud, jinafa gloga va sin batcer, nume pu Tanik erü : toka balima jupayar 
da pisonas Mielak va cuisuca ke Bli al kaldecenar ? 


Xipehuz tisik, ke J.-H. Rosny Ainé ( 5** zixa is tena ; daza tisa koe daref otuk ) 
Xipehuz tisik, gestaropaf berpotam (1887) ke J.-H. Rosny Ainé belgaf suterotik 
Xanto : Les Xipéhuz, francavon, kalkotavayano gan Damien Etcheverry, 2014. 

Dotay : Kotavaxak dem Suterot. 


Robelin banliz : https://fr.scribd.com/document/20247981 1/Xipehuz-tisik-ke-J-H-Rosny-Aine 


Xipehuz tisik : drunara va grabom 
Ruena watsa 
« Geja ke katceem » ok tegisa darwineva 
Kan Xipehuz tisik, JH-Rosny Aíné va watsa ke koboda ke ayafa katca kev elicik ke ligaderopafa nakila 
taneaster. Poaceem ke towara ke toloy ind ( ayaf isu Xipehuz ) banugale tegis va kota diliokafa 
dokruldera wal sint kalpour. Kle bat grabas nios ta stujera va tawavo kaike merotarutena geja va tazuk 
ke lyumara ta remblira ke katceem narir. Runi ayuca, ayafa katca va lan eaftapaf volnik moliker, i va 
volnik meviele torigiyin gu gorestafa dratcera, trabe va kawind. 


Ta envara va Xipehuz tisik, Rosny Ainé gu undera mopoyena gan Jean-Baptiste Lamarck tuwavevik isu 
Charles Darwin va int tulon koswar. Kan lana gundaca do blis tisik, va kawa dere pakesa va towas 
abduaxa ke katceem gestar. Ise divplekutuson va batmana sazdara, gu kobaveks ke razopik rotir al 
lirder. Tire mali 1820 * sanda gan Friedrich Böhler az 1850-1860“ sanda gan Marcelin Berthelot, witafa 
razopa lajudanedir da oblarot wal mevilaf ug isu vilaf soye tir roremigan. Kan lanyona bagalara, kan lana 
diotetca ke razopafa vixara, bat razopik va mevilaf ug gu vilaf ug lajupartazukad. Xipehuz tisik batkane 
co tid lan kawind tuwavon urlickeyes va bli darpe towara. 

Pilkovaca ke bat berpot en tir rigavara va rupa mo bliopakorafa undera, voldum jontikar milugalaf grabom 
sules va mila watsa, trabe lyumara ta remblira ke ayafa katca. Tulon, koe Geja ke tamaveem ke HG- 
Wells lize divetawavafa tolgenira va ayafa pilkoma, pune raporuzik ton rostaza zo kaatoed ; batkane 
lyumara va tolgenisik vanpir doaliera ke kiewuca kev rotuca numen cenera ke ayikeem ton lidafa xultura 
tere zo pimtar. Rosny Ainé va bata godela kerektar larde narar da va ayafa cenera sodjeyon gu towasa 
xultura atoer. Rupa vas lyumara va kona katca co tisa lefa ik idasa me tikir, vols seltayafa grablera 
remigayana gan ayaf grelteem ta cenera va dratcera ke Xipehuz tisikeem, pilkovon tuke warzafa rieta 
tavena gan Baxun. 


Ison geja ke toloy ind nope vanmecobara va tan toloy askisik anton rotenukewer, kiren bata « lyumara ta 
blira > va vilara wetce numaca adrafa gu tuwavafa rebara koaykar. Acum beka Rosny Ainé va < pisonara 
» ravlem faver, pune va darwinevaf envaks ke towara yoterser, i va envaks gotus va vanmecobara va 
kawaf tisik ton baliaca. 


Jadion bat envaks ke « Geja ke Indeem » va aldafa runda koe suterotaf grabomeem ke JH- Rosny Ainé 
kereler. Koe Xipehuz tisik berpot, bata lyumara mu ayikeem raveyes va ovopaf trak num toz feliyis va 
winta zo tenuker, voxen sutesik arti tol-sanoya tanda koe Awalkera ke Tawava va zoltera va ayaf kind 
nufirvir. Tire, koe bat berpot ke egalefa abditrakura, ayafa katca div Tawava griawir radimida va ledung 
pu direfa katca al dear, i pu azilzatik tis ke zaava dem kawaf tisik kobliyis kou swela ke ayaf seltay. Bata 
griawira ke ayaf tisik kosaf gu dilintafa kaikuca ton bocafa kakevda ke kawa sopron zo robelir. 


Ziliyara va ovopaf trak 

Taneafa kevlanira ke Pjexu grelt is Xipehuz tisik kan broyesa kivara ke ayikeem remstawer. Gertapik ke 
Zaxelal sane zo ruper nume va diolafi roti pu kawaf tisik gar. Radimi justera ke wetara va sulem sye 
govandilisa vox anton nekisa va lofa xonukera, gertikafa mava van Baxun rwoder. Bantan tir gandusik va 
opafa nuva giwatasa va ayikeem. Baxun va dizvera bagaliafa gu enaf tuwavevik remi konaka tanda tire 
torler. Va linulara is gestura is lizibeem is blias mergileem ke Xipehuz tisik koe namio gretcano ko rapor 
ton tev-sanoya wafra kan « volsimbakorafa sutera » wegayeson stragar. 


Ba artfira ke Baxun, belisik gildar da doaliera gan ayaf grelteem zo watar. Tire Baxun zo atoer da tir 
utcorik taves va tuwarsasa is anulafa rieta, radimida va alizmonafa blira ta deblitafa is erodafa ugalara 
joton al bulur. Inafa becafa is ovopafa disukera icde Tuwava kev folixa sotir tcala ke vamoef ayikeem mu 
belisik. Iskiren Baxun va vamoeuca ke solokseropafa is bagalarevafa envara wazder, pune va 
gijarotiucarsa ke Ova en atoer. Acum jadion sedme Rosny Ainé, belikafa mwa ke tuwava vas < remblira 
ke loeke defrepes tisik » joke ayikeem arse tenuler ant ede vodeem ke ovopaf trak kalfelickir. Kaikfison 
va broyesa kaatoera ke ujikeem, witaf rieteem ke Baxun va warzaf ugal ke ayaf seltay is inafa ticfira 
wetce ana felisa katca ke Tawava daktecked. 


Aruca wetce klita ke bliopafa gedruca 
Kan welimafa dratcera atoena gan Xipehuz tisik, Rosny Ainé va uum icde Arik tanuskon ruer. Taneaf luz 
va broyesa kivara gubefa gu milugalaf suteroteem divrozad, i tulon va tela tigisa koe Horla ke 
Maupassant ok Geja ke Tamaveem ke Wells, voxazen sutesik kalion ilfir. Tire nekev zavzasa 
merogildanaca golde tulon entacukafa tuwava ke bat kawaf tisikeem, belisik tuke dizvera ke Baxun, va 
ovopafa corara va Xipehuz tisik vanikatcur. Grelteem va darefa kivara va megrupene is lorafa is 
merotinesa torigira al joar, numen koekafa dizvera va vieleafa blira ke Xipehuz tisikeem, va artazukara va 
pestalera va divef Arik jupar. Gildatason, Baxun va bata katca lajutuayar, doluneson va inafa bulafa 
linulara gu telyona ayafa, dum tulon inyona ksevarura rotisa muxara ke altoza. Sedme bat vil, JH- Rosny 
Ainé tir abdifisik va askipera va Arik torigin gu meayaf tisik vols soe miltaf. 

Askisik : DE, 02/2023 


a LINGEROPA IVAN CICKIN 


Ivan Cickin ( 1832-1898 ) ~ Rossiaf lingesik Tm vm 
Ivan lvanovitc Cickin ( rossiavon Mean Heanuoeuu lluwkun ). 


Ivan Cickin mali rumeugal toz lingeyer aze remi blirugal wan askiyir ; 
lantan kalid da in va ogalt meviele al divgir. Zovdara tiyir lana vayara va 
tuwava. Milsareik va Cickin gu « Gulik ke rossiafo aalxo » is « Gindik ke 
aala » is « Guazafa pailtega » is « Antiafa persa » al dayoltad kiren 
metan ke bane sare va aal logeltrevon is loteldon is lorenason volayar. 


To Rossia is moekote vofa aala al vanpid tiskiso dulapexo ke inafa buy 
abrotcifa is wemtafa is zultafa klepa. Grabom ke Cickin ton gotusa ewava || 
va Rossia zo kiavad ise va warzafa okluca ta vof patectoy tukuvayad. 
Abdi Cickin, metan va albara va vowidava ik zijnafa listuca ke lentekafa tuwava ixam al kareizuyur. 


Grabom ke bat cugunaykaf yambik va gruvducapa koe Rossia is kotrafa tamava pojad ise al vanpid 
pulotaca ke rossiafa patectoyafa lingeropa. Remi balemoya sanda ke yambafa tegira, Ivan Cickin 
va konak decemoy lingeks isu zovdaks is jontik gretcaks warzeyer. 


Tir kotunafa tula ke cugunaykaf fitc ke Cickin, numen Ivan Kramskoy 
yambik al stragar da in tiyir tsokapaf eke va izvafa yambafa wica 
tadleyer : « In miv tir lana serna... i vlupexa ke towara ke rossiaf 
patectoy ». 


Toza 

Ivan Cickin koe Yelabuga winkafa widavama (re koe Tatara sokasane ) 
koe Ural rodega. Gadikye tiyir kazik swavamantaf is albas va savsavaca, 
i aribaf rawopik is rwaltopik. Dezutuson va dulapera ke nazbeye va 
izvopa, va lvan mo rawopafo joxaxo ke savsafo balgarafo gazaxo kene 
Volga bost divstayar lize va Nevostruyev kotlik ke Moskva pomayar. 


Bak 1844 Cickin ko olda ke Kazan zo stakser lize kalion tunar nume 
rozovdar ise va yamba roflider. Va tuwavavaf opeem ekemapon vayar. 
Voxen verteem ke olda tir lirk kev inafa jugemera isu xialara numen radimi tilderugal ke 1848 in va 
bema bulur. Mivizva ke Cickin va inaf tegireem ke yik rietar, i ke yik va dilint tunuyayas gu « olda 
dem nilafa tazuktuca ke swava ». Inde in al kalir : « mevanpitison papleketik ». 


Gadenon gan Moritski dene Moskvaf Cultim ta Lingeropa is Balumaropa, Cickin va lingesa is 
balumasa omavanya mbi taver. Yambik koe aala poke Moskva ( koe Sokolniki ) dun zovdar. 
< Patectoyaf yambik tir kotunaf yambik. Losuyon is : : ind : 
lokaron sopester, — koe pone suter. > 


Wali 1856 is 1860 Cickin dene Cultim ke Sankt Peterburg 
ta Yamba vayar, gadenon gan Vorobyov. Kiewatca 
tozuwer numen in gu konaka dilgavafa ik moavafa diema 
zo gabler. Va malyedara ke Mokritski gruyer : « Va donaf 
is fitckiraf tavembik al drasuv voxe zinulav da in stekeon 
fure vanpir donaf yambik ede milinde toz vayar >. [...] 


Varaf teliz tigis koe Kotava Xadola dene Wikipedia. ~ Banliz : https://avk.wikipedia.org/wiki/lvan Cickin 


53 RECELA KE TOKAIDO VAWA : RECELA 4 : HODOGAYA 


Recela 4 : Hodogaya 


Recela 4 : Hodogaya tir alubeafa gweta ke sposaf 
gwetak vergumveltkiraf gu 53 recela ke Tokaido 
vawa ( Tokaido Gojüsan-tsugi no uchi ), zovdayan 
gan Utagawa Hiroshige niponaf yambik, is taneon 
piskuyun bak 1833-1834 gan Hoeido. 


Tokaido vawa tiyir vawapa wale Edo ( re Tokyo ) 
tiso kelu ke Shogun patectokilik is Kyoto gindafu 
kelu ke Nipona. Sareon gu Hiroshige, kotafa 
soluma tiyir vas mon 500 km- numen lanis 
koyasik bad mon toloya safta exuleyed. 


Hiroshige va varaf gwetak dem 53 recela ke zalor 
zovdayar. Bata gweta ( Ukiyo-e tazuk) tir lum- 
kirafa gu 37 x 25 cm- ( ton Oban breviz ). Tir 
balemeafa ke enk ise va greelt koe Hodogaya 
kaatoer. 


Greelt ke Hodogaya 
Greelt koe Hodogaya tiyir balemeafa recela ke 
Tokaido vawa, i tela lotaltefa ke mialukugalafa 


Musashi winka. 


Bata recela bak 1601 zo exoneyer 


Gweta ke Hiroshige va za vamoe kuksama 
kaatoer lize toloy zanisik va epitarovak van wida 
kene bana domega bured. Poke za voltaxe tigir 
lize konaka zazdikya va kolanira ke koyasik 
ganed 


£m. g 


Qe 


Utagawa Hiroshige lingesik 
(1797-1858) 

Varaf teliz tigis koe Kotava Xadola dene Wikipedia. 


~ Banliz https://avk.wikipedia.org/wiki/Recela 4 : Hodogaya (gweta) 


i. TAMAVA IS TAWAVOPA 

Rapa Iti ewala, Tubuai tursia 


Rapa Iti ( "Pinafa Rapa" waltrakutunon 

gu Rapa Nui "Gijafa Rapa" ) tir ewala 

tigisa vagee Tubuai tursia koe Francafa 

Polinesia. Tir dem sanelia vas 512 

irubasik bak 2019 ise tana lobumafa 
ewala ke Geefa Pacifika welfa. 


Tawavopa 

Welmot ke Rapa Iti ewala tir vas mon 40 
km?, divlizes moe eliweem ke savsaf 
tculk re ontinaf vas 650 m-. Tani bopi ke 
tculk atitsuyur numen welfa va buga al 
tukotrar, suyon tazukason va ceda. Rapa 
Iti tir saneliakirafa logeefa is lobumafa 
ewala ke Tubuai tursia. Soluma male 
Raivavae tise lopokefa ewala tir vas 500 km-, isen Tahiti male 1240 km-. Ahurei tir dalafa wida, 
kengee levlavekayana buga. Ara widama tir Area. Nope bumuca ke ewala, lizukafa ava ( Reo Rapa 
ava ) tir amidackafa gu aryona ava ke Tubuai tursia. 


Rapa Iti, mana ewala ! 

Tere to Rapa koe afi ke gazda divetir. Ison mana amiduca kapbure aryona ewala ixam wiyina ! 
Krimta talgukaykorafa co gaboteyena kan feligrist, cuynafa arna ticnisa keve keltaf is welfaf ludev. 
Rapa Iti ile kotcoba oklon ranyer. Vegungafa Raivavae ewala tir arte 500 km-. Rapa Iti tir bocaf 
saneliakiraf pitcasik ke Polinesia. Kaikeon rontaconyon, koncoba kal Antarktika mea tigir. To tana 
tamavotsa, soye ! 


Bata sollipanafa brucka va warluca ke Rapa lidam divulafi tiki do ara Rapa, trabe Rapa Nui, weber. 
Kiren Rapa Nui va konaka figafa kolma do Rapa Iti dikir : saneliarsa bak abdieuropafe sare nekiyisa 
va forteyotafa koboda, ton patectoy ciaeyen gu ralmama ( pa ) kolnayana moe stona ik arna ke 
meftava gan yona staba ke ewala, is tsalara va sanelia sopuyuna gan peruaf levetirevik kigdeyes 
va irubasik ta kobara is warolara va tunji, is konaka akola aytayasa va lotan. Titi KIK'eafa decemda, 
Rapa Iti ewalik tiyid vas loon 3000 ; bak 1887 mea tiyid vas anton 200 ; ota re tir vas mon 500. 


Rapa Iti, ewala dem ilt 

Gu gozara aname cedapa va int fu tuvaleá. 
Uleon to fala tir : kewa dur. Mancoba tir 
riackafa koe Rapa Iti. Lo afigasuteks va ewala 
jinon wiyin va poliaf kelt nedid voxen anton 
abic rujodap uleon vamoonid. Volson, afi tir 
divulafi nume va teli ke doma ke North Bira 
kimbamar. Bati gevasi afi va kona dilgavukafa 
espaxa kabdue iteem litesir, i va espaxa 
fapemesa va kseveem, dace kotviele awalt 
awir. Batcoba jupar da lit ke patectoy tir 
abiceke meageltaf. Kotviele awalt va rujod 
divstir, pune kalion tulujawer isen suka puiler. 
To geufa sukara tir nume zo tufedá kiren moe 
bwa mea tigiv. Batlize wageya wavdon atrir 


Wiks va ceda is Ahurei wida 


RAPA [TI EWALA 


(va toloya ok baroya anton al wi) nume va 
enga somewarzer. Fentugal tir fentarsaf 
( vas mon 10? ok dace dile leon ). Wori 
tuwava dun tir disafa : va vobapale is sima is 
bilka  trasit, voxis lanyon  iltaal arlize 
mekruldes koe Polinesia : glorda is aryona 
glordinda is reya is pruve is efte. Va jagilinda 
toz tulukrawesa dace al wí. Va boteda kum 
batyon ilt zo iar, i va boteda estutuna do 
popoi zom tis teca kurfa kum node. Tan 
birelik ke drig kalir da patectoy vas tel ke 
Marquises tursia vektapar. Jin va lano xo ke 
Newzelanda loeke trakü, nope batyona 
meftava besanafa gu aito aal. 


Ahurei vas aryona wida ke Polinesia vektar : 
listafa | monama dem  imwayana matela 
kiewaginyina. Nuda tid riwe letafa, vaxe irem 
lapis wal molt is wida. Isteon kristevafa dopewa 
uskejar. Gijafa is granafa. Uja koe Rapa lti 
yordapar. 


Ara kolnapa tid piutexe ( dem kreyafa pelagapa 
novesa va vansara va Internet gort ) is doltama 
dolesa va jontikcoba. Fad koe Rapa Iti zo midur 
azen fadolkeem ko Tubuai zo divburer. Loa 
sinka ( ilt is rostela is atela is kabay ) me zo 
luster kire zo midur oke zo varter oke zo onar 
oke zo tcabaner. Jaftol is govitaf deaxol koe 
ewala dere tigid. 


EXE 


praes 


Heights im Feet 
1Mite 


2Km. 


Fig. 68. Rapa 
Form lines at interyals of approximately 200 ft. The lignite area is generalized, and 
its position may not be exactly shown. - Based on: (1) Admiralty chart no. 29; 
(2) L. J. Chubb, ‘Geology of the Austral or Tubuai islands (South Pacific)’, 
Quarterly Journal of the Geological Society, vol. xxxitt, p. 295 (London, 1927). 


Britanaf liwot va ewala, zovdayan moni 1943 


Tan lentef krant ke ewala 


Proske is etol rune ceda 


Tan savsaf yolt ke ewala tiyir Oparo, sugdalas 
vas « ewala dem pare ». Pare tir teca ralmama, 
isen rawaks va ewala ware ciaed, pilkovon moe 
xed is arestaxo. Batyona kolna ( Mapitanga is 
Morongo Uta is Ororangi is Pukumanga is 
Pukutaketake is Ruatara is Tanga is Tevaitau is 
Vairu ) va zolonafa kobara ke ewalikeem 
tuadrayad ise va nendara va kota staba ( vaihu ) 
gu gojera ke aryona nuyordayad. Voxen van- 
gluyara dere zo webokayad inde xedkelda 
sinton kagluyasa va lanyona vrutad. Artukafa 
prostewa va batcoba dere munester. 

TELIZ LIWOMBURA 
Tula va liwa ke lana ombaliwa watson gu alto. 
Konaka gokosmana peryasafa ombaliwa. 
Kantaza : 
https://kotava1837481.wordpress.com/2018/ 
09/02/un-jeu-de-7-familles-en-kotava-2/ 


2° bu : Exura ke Tambov 
2° bu : Kotavaf Izvugalayak 
4? bu: Xipehuz tisik, berpotam 
6° bu : Drunara va grabom 

8* bu : Ivan Cickin, lingesik 

9° bu : Recela 4 : Hodogaya 
10' bu : Rapa Iti ewala 
12“ bu : Liwombura 

12- bu : Kuda ke Aisopos 


Takra 


Kotavusa virda 


Virda kotavon sanelayana, nuyon is faston 
romalvajana is rorubiana is rotamzilina. 

Ickriluyun rokeem. PAG / DE. 

Internetxo : www.europalingua.eu/KotavusaVirda 
Bu : www.europalingua.eu/KotavusaVirda/5- 
e otuk- 03-2023 


Sanegara : Bareaksat ke 2023. 5- otuk. Takra sotir suxafa is reltafa vila skusa va 
pridura ke fortey lejason kan armorafa 
brumera van kenaleem is betsaveem ke 
alto. Wale rizeem sotigir ise tir tazukkoraf 
nuyon rotamuzen ok rictayan gan digisik. gu trovgaf fey. 


Yunkeks is ewava : ewaveem abugaf gu roka ok 


- riz - uv oona - lany 


Ganen vakol, okon Ayik is vakol 


Ayik ta ganera va tan yastaf nik va sielestura egar. Inaf vakol va ar ganer. < Nik, ~ kalir, ~ do 
jin batliz vay pil aze estul !!» Ganenik daavapaf artlanir, aze disukeson va sielesturapa vukir, 
koeon prejason : « Ox ! man meken ervay mu jin ! Fu estursü ise fu volaelesir inde direvielon 
mea aeleté. » Edje batinde trakur, aultzekason, dum nik va nik dirnur, burmotasik wison va in 
anamaneyas, ben inieem narir aze rem dilk ve malmimar. Nume vakol kizoyuson mallanir. 
Moe kelda va aryon vakol kakever ; tan erur : « Tokkane al sielestul, nik ?» In dulzer : « Al 
ulirsí maneke al tugrijawé, ise dace me grupé lizu al divlaní. » 


Bata kuda nedir da kontan vanyes disaf gu kiewega ke artan zo somedirnur. 


Kuda ke Aisopos, -Vl'**f?& decemda ( kalkotavaks gan Yurani Andergan ) 


